Μελέτη της συσχέτισης των γεωμετρικών και ανατομικών παραμέτρων του εγγύς μηριαίου για τον προσδιορισμό της πύλης εισόδου ενδομυελικών ήλων
Authors: Δουρουντάκης Ιωσήφ 
Published: September 2021

Το ιδανικό σημειό εισόδου για την ορθόδρομη ενδομυελική ήλωση του μηριαίου εξακολουθεί νά αποτελεί σημείο διχογνωμίας στήν σύγχρονη ιατρική βιβλιογραφία. Ο καθορισμός του ιδανικού σημείου εισόδου γιά τήν ενδομυελική ήλωση του μηριαίου (IMN) θα προϋπέθετε την ελεύθερη χωρίς τάση είσοδο του ήλου δια του αυλού μέ ανατομική ευθυγράμμιση των κατεαγόντων οστικών τεμαχίων. Σκοπός της παρούσας μελέτης είναι η διερεύνηση πιθανών υπάρχουσων σχέσεων μεταξύ των πραγματικών τρισδιάστατων γεωμετρικών παραμέτρων του εγγύς μηριαίου και της ιδανικής θέσης του σημείου εισόδου.Υλικό και Μέθοδος Κατά τήν μελέτη εξετάστηκε δείγμα πλήθους 22 πτωματικών μηριαίων οστών, τα οποία τομογραφήθηκαν με τη χρήση τρισδιάστατης 3D αξονικής τομογραφίας σε τομές πάχους 0.5mm καθ’ όλο τό μήκος τους.Τα οστικά μοντέλα ανακατaσκευάστηκαν από τις τομές τους χρησιμοποιώντας ειδικό λογισμικό CAD tools. Οι τομές αυτές πραγματοποίθηκαν ανά 0,5mm σε όλο το μήκος του εκάστου μηριαίου. Ως ψηφιακό πλέον στερεό σώμα κάθε μοντέλο χαρακτηρίστηκε από 15.000 επιφανειακά τρίγωνα που περιέγραψαν την εξωτερική επιφάνεια και τον αυλό του.Τα συμπαγής απεικονιστικής δομής υπολογιστικά μοντέλα όλων τών 22 οστών υπεβλήθηκαν σε εκτεταμένη σειρά λεπτομερειακών εξετάσεων και υπολογισμών τών γεωμετρικών τους χαρακτηριστικών με τήν χρήση εξελιγμένων σχεδιαστικών προγραμμάτων Η/Υ.Αποτελέσματα Στο οβελιαίο επίπεδο τό ιδανικό σημείο εισόδου προσδιορίζεται λίγα χιλιοστά πίσω από τόν άξονα τής μηριαίας κεφαλής (Μέσος Ορος=3.5+/-1.5 χιλιοστά). Στό στεφανιαίο επίπεδο η θέση τού ιδανικού σημείου εισόδου εξαρτάται από τήν αυχενομηριαία γωνία. Η γραμμική κατανομή των αποτελεσμάτων έδειξε ότι το ιδανικό σημείο εισόδου συσχετίζεται με την πραγματική τρισδιάστατη αυχενομηριαία γωνία (R2 = 0,7310 ή 73%) και την προβαλλόμενη αυχενομηριαία γωνία (R2 = 0,6289 ή 63%).Συμπεράσματα Υπάρχει μεγάλη διάσταση απόψεων στην βιβλιογραφία σχετικά με το ιδανικό σημείο εισόδου στην ορθόδρωμη ενδομυελική ήλωση και προτείνονται όπως αναφέρθηκε διάφορα ανατομικά σημεία όπως η κορυφή του μείζονος τροχαντήρα, η piriformis fossa,η digital ή trochanteric fossa, η διασταύρωση του αυχένα του μηριαίου και του μείζονος τροχαντήρα ,το καθένα από τα οποία σχετίζονται με διάφορες επίπλοκές.Ανατομικά χαρακτηριστικά του μηριαίου όπως η ραιβή ή βλαισή αυχενομηριαία γωνία παίζουν σημαντικό ρόλο στον καθορισμό του ιδανικού σημείου εισόδου και πρέπει να λαμβάνονται υπόψη, επειδή πολλές επιπλοκές που προκαλούνται από την λανθασμένη επιλογή του μπορεί σε μεγάλο βαθμό να αποδοθεί σε αυτά.Συμπερασματικά η αύξηση της αυχενομηριαίας γωνίας οδηγεί σε μετατόπιση της εμβιομηχανικά ιδανικής πύλης εισόδου προς τα έσω. Συγκεκριμένα, σε ραιβά ισχία με αυχενομηριαία γωνία <120° η ιδανική πύλη εισόδου βρίσκεται πάνω από την κορυφή του μείζονα τροχαντήρα. Σε ουδέτερα ισχία με αυχενομηριαία γωνία 120°-130° η ιδανική πύλη εισόδου βρίσκεται στο βοθρίο του απιοειδούς μυός. Και στις δυο αυτές περιπτώσεις ραιβών και ουδέτερων ισχίων η ορθή επιλογή του σημείου εισόδου επιτρέπει τη χρήση άκαμπτων και ισχυρών κλειστής περιμέτρου (unslotted) ήλων με σημείο εισόδου το βοθρίο του απιοειδούς. Αντιθέτως, στα βλαισά ισχία με αυχενομηριαία γωνία >130° η ιδανική ανατομική πύλη εισόδου που προκύπτει από την επέκταση της γραμμής του κέντρου του μυελικού σωλήνα, βρίσκεται στη βάση του αυχένα του μηριαίου, σε μια περιοχή όμως, όπου η εισαγωγή του ήλου θα έβλαπτε την αγγείωση της κεφαλής. Για το λόγο αυτό, στις περιπτώσεις βλαισών ισχίων επιλέγεται ώς πύλη εισόδου το βοθρίο του απιοειδούς μυός, που βρίσκεται επί τα εκτός του αυχένα και της εμβιομηχανικά "ιδανικής" πύλης εισόδου, αλλά λόγω της έκκεντρης ανατομικής της θέση, πρέπει να χρησιμοποιηθεί περισσότερο εύκαμπτος ανοικτής περιμέτρου (slotted) ενδομυελικός ήλος